題戴徵君幽居
作者：王綬
朝代：唐

paragraphs: 高臥雲煙外，幽居靜者心。
門庭新種竹，桃李舊成林。
窗戶泉聲入，池塘柳色深。
松花多醴酒，終日會知音。
（日本藏唐抄本《新撰類林抄》卷四）（按：《李端詩集》卷中有《送戴徵士還山》，戴徵士、戴徵君當爲同一人，因知王綬與李端同時。
《新撰類林抄》收詩以開元、大曆間作者爲主。
）。